google/wiki40b huggingface dataset:
Norgesmesterskapet i fotball for menn 1907

Norgesmesterskapet i fotball for menn 1907 ble vunnet av Mercantile etter finaleseier 3-0 over Sarpsborg den 22. september. Målscorere for Mercantile var Minotti Bøhn i det 14. minutt, Andreas Gjølme i det 65. minutt og Hans Endrerud i det 88. minutt.
4 000 tilskuere overvar kampen som ble spilt på Nedre Frednes i Porsgrunn. Dommer var August Heiberg Kahrs, Lyn. Dette var første gang Mercantile vant et norgesmesterskap.
Mercantiles vinnerlag: Sverre Lie – Macken W. Aas, Einar Friis Baastad – Wilhelm Brekke, Sverre Erichsen, Harald Johansen – Oscar Gundersen, Hans Endrerud, Carl Frølich Hanssen (kaptein), Minotti Bøhn, Andreas Gjølme.
Sarpsborgs lag: Ole Andersen – Christian Berg, Oscar Olsen – Karl Johansen, Herbert Scott (engelsk), Einar Anvik – Hugh William Kenworthy (kaptein, engelsk), Matheus Halvorsen, Trygve Jølstad, Hans Slang, Erling Due.
GET-ligaen 2008/09

Poengligaen

69 poeng
 Henric Höglund, Stjernen
62 poeng
 Henrik Malmström, Sparta Warriors
57 poeng
 Tomi Pöllänen, Lillehammer
56 poeng
 Tim Konsorada, Lillehammer
55 poeng
 Jonas Solberg Andersen, Sparta Warriors
Menasseh Ben Israel

Biografi

Manoel Dias Soeyro, som var navnet han vokste opp med, ble født på Madeira i 1604, året etter at foreldrene hans flyktet fra Portugal på grunn av Inkvisisjonen. Familien flyttet til Nederland i 1610. Nederland var på denne tiden midt i åttiårskrigen (1568–1648) – en krig som i stor grad dreide seg om religiøst opprør. Familien kom dit under våpenhvilen som Frankrike og England hadde meglet fram i Haag.
Menasseh Ben Israel var en venn av Rembrandt.
Menasseh er særlig kjent for petisjonsbrevet sitt til Oliver Cromwell og Det britiske parlamentet for å gjøre om de tidligere engelske herskeres vedtak og la jødene flytte tilbake til England. Petisjonen førte fram, og det vokste gradvis fram en jødisk bosetning i Storbritannia fra da av.
Menasseh Ben Israel døde i Middelburg i Nederland høsten 1657, kort etter hjemkomsten fra England.
Smelteverk

Smelteverk er et fabrikkanlegg hvor man fremstiller metaller (og halvmetaller) fra malmer og mineraler. Den eksakte fremstillingsmåten avhenger av hvilket metall man jobber med. Dette være seg kjemisk reduksjon eller elektrolytisk reduksjon/elektrolyse. 
For silisium lar man råstoffet kvarts reagere med karbon ved høy temperatur, mens man for aluminium benytter seg av elektrolyse av bauksitt, en saltsmelte. Enkleste form for smelteverk er jernverk for produksjon av ulike kvaltiteter av jern.

Smelteverk i Norge

På grunn av en tradisjonelt god tilgang på elektrisk kraft, finnes det mange smelteverk i Norge, eksempelvis i Sauda, Odda (nedlagt), Mo og Svelgen Det nordligste ligger i Finnfjord i Troms, mens de sørligste ligger i Kristiansand og på Lista.
Claes Kronberg

Sarpsborg 08

Kronberg ble hentet til klubben fra den danske 2.-divisjonsklubben Lolland Falster Alliancen sommeren 2011. Spilleren fikk sin debut for klubben i den 19. serierunden borte mot Lillestøm SK 7. august 2011, da han ble byttet inn for Tom Erik Breive etter 64. minutter. Spilleren fikk 12 kamper for sin nye klubb i løpet av sesongen, men klubben hadde en tung sesong og endte til slutt på en 16.-plass, og rykket dermed ned til 1.divisjon. Klubben havnet på 2.-plass, kun 3 poeng bak IK Start i løpet av sesongen i 1.divisjon, og sikret seg dermed direkte opprykk til Tippeligaen. Kronberg var på banen 22 ganger, og bidro i tillegg med 5 målgivende pasninger i løpet av sesongen. Første mål for klubben kom hjemme på Sarpsborg Stadion mot Tromsø IL 22. september 2013. Kronberg mistet kun én kamp i løpet av 2013-sesongen grunnet suspensjon etter 3 gule kort. Laget endte på en 13.-plass, og måtte dermed ut i 2 kvalifikasjonskamper mot Ranheim Fotball for å sikre ny tippeliga-kontrakten. Sesongen etter ble mer oppløftende for Kronberg og Sarpsborg 08, da laget endte på en sterk 8.-plass, etter 10 seire, 10 uavgjort og 10 tap. Kronberg spilte 28 kamper for klubben i løpet av året, og bidro med 5 mål og 5 målgivende pasninger. Kronberg ble etter endt sesong kåret til årets spiller av lokale medier. 
Foran 2015-sesongen ble det klart at hovedtrener Brian Deane ble byttet ut med Geir Bakke. Klubben endte på en 11.-plass, og klarte dermed ikke å forsvare 8.-plassen fra forrige sesong. Klubben hadde derimot suksess i NM, hvor etter å ha slått ut Viking FK etter ekstraomganger på Viking Stadion i semifnalen, var klar for finale mot Rosenborg BK på Ullevaal Stadion. Klubben ble dermed føste lag fra byen som var klar for cupfinale siden 1964. Kronberg spilte hele finalen 22. november 2016, men laget tapte 2 - 0 etter to mål i første omgang. Finalen ble dermed Kronbergs siste kamp for klubben.

Viking

August 2015 ble det offentliggjort at Claes Phillip Kronberg hadde undertegnet en 3-årskontrakt med Viking, gjeldene fra 1. januar 2016. Kronberg ble dermed gjenforent med assistenttrener Ian Burchnall, som tidligere var trener i Sarpsborg 08. Burchnall beskrev spilleren som intelligent og svært anvendelig etter at overgangen var bekreftet. Spilleren fikk sin debut for klubben mot nettopp Sarpsborg 08 i 2. serierunde hjemme på Viking Stadion 20. mars 2016. Spilleren ble byttet inn for Samuel Adegbenro etter 90. minutter, i en kamp som endte 0 - 0. Første mål for klubben kom i den 13. serierunden, hjemme mot Bodø Glimt 29. mai 2016, og fastsatte sluttresultatet til 2 - 0. Kronberg ble benyttet i flere posisjoner igjennom sesongen, i tillegg til favorittposisjonen på høyreback spilte Kronberg også indreløper, venstrekant og venstreback. Totalt fikk Kronberg 28 kamper i løpet av 2016-sesongen, derav 25 fra start.

Personlig

Da Claes Phillip Kronberg giftet seg sommeren 2014, valgte spilleren å ta sin kones Simone Kronbergs etternavn.
Happy Together (album)

Happy Together er et album av The Turtles utgitt i 1967. Albumet var et av de mer populære av gruppens album og inneholdt hits som «She'd Rather Be With Me» og titelsporet. Låten «Like the Seasons» ble skrevet av den da helt ukjente Warren Zevon.
Runnirinken Ishall

Runnirinken Ishall er en ishall på Årnes i Nes i Akershus, åpnet 18. november 1988 som den 13. ishallen i Norge. Hallen er hjemmebanen til ishockeylaget Nes Ishockeyklubb og har en publikumskapasitet på 700, hvorav 100 er ståplasser.
Tana museum

Tana museum (Deanu musea / Tenon museuo) er et museum med fokus på den elvesamiske kulturen i Tanadalen. Det ligger i Polmak i Tana kommune, der kommunen i 1985 kjøpte inn Polmak gjestgiveri for å drive museum. Museet definerer elvesamisk kultur som en kultur som springer ut av et «særpreget næringsgrunnlag knytta tett til fiske, utmarks- og jordbruk.»
Museets utesamlinger består av hovedbygningen og tre andre hus knyttet til gjestgiveriet. I tillegg finnes tre andre bygninger, med opprinnelse i hver sin kultur: Masjokhuset, Hormastabburet og Laksefiskehytta. Masjokhuset har opphav i den finske/kvenske kulturen i dalen, Hormastabburet er et trasisjonelt samisk skjelterskjå, mens Laksefiskehytta ble bygget rundt 1870 for å betjene besøkende lakselorder.
Museet har ellers en samling elvebåter, og en utstilling av samiske kofter fra Tana.
Tana museum eies av kommunen, og er en del av Tana og Varanger Museumssiida, sammen med tre andre museer i Øst-Finnmark.
Museet deltar i bååstedeprosjektet for tilbakeføring av samiske gjenstander fra Norsk Folkemuseum og Kulturhistorisk museum til samiske museer. En av gjenstandene som skal tilbakeføres til Tanadalen er ei samisk hornlue.
Mainit

Mainit (Bayan ng Mainit) er en kommune i Filippinene. Kommunen ligger på øya Mindanao, og tilhører provinsen Surigao del Norte. Folkemengden var på 23 417 innbyggere.
Enderbury

Navn

Øya har hatt flere navn og er også kalt Guano. Navnet Enderbury forklares som å stamme fra James J. Coffin på den britiske hvalfangstskuta «Transit» fra Bristol. I 1823 skal ha gitt øya navn etter hvalfangstfirmaet Enderby i London. Enderbury skal da være en forvanskning av dette etternavnet. Imidlertid baserer dette seg på en sekundærkilde utgitt over 100 år senere. Coffin ga navn til flere av Boninøyene og omtalte disse, men han nevnte aldri at han skulle ha oppdaget ei øy i Phoenixøyene. På engelsk benyttes betegnelsen Enderbury Island. I Kiribatis grunnlov listes øya som en del av statens territorium med navnet Enderbury .

Geografi

Enderbury er en atoll med et areal på 6,5 km². Den har en grunn brakkvannslagune uten tilknytning til havet. Øya er omgitt av korallrev. Enderbury er siden 2008 en del av Phoenix Islands Protected Area, som i 2010 ble oppført på UNESCOs verdensarvliste.
Boerhavia albiflora og Portulaca lutea vokser overalt på atollen. Tribulus cistoides finnes sør på øya, mens Sesuvium portulacastrum er å finne ut mot lagunen. Ipomoea macrantha,  Lepturus repens og Lepturus pilgerianus er også å finne, sammen med trær av artene Tournefortia argentea, Cordia subcordata og Scaevola sericea.
Enderbury er et viktig fugleområde, særlig med tanke på hekkende småfregattfugl (Fregata ariel), rødhaletropikkfugl (Phaethon rubricauda) og maskesule (Sula dactylatra). Det finnes storfregattfugl, sotterne, polynesiaterne, brunnoddy svartnoddy, rødfotsule, blånoddy og tre lirearter.
Av krypdyr finnes brilleskink, sørgegekko og asiatisk husgekko. Eremittkrepsen Coenobita perlatus lever på Enderbury.
Suppeskilpadde legger egg på strendene, og atollen er det viktigste ynglested for suppeskilpadde i Phoenixøyene.
Det har vært problemer med introduserte arter som rotte og huskatt. Polynesiarotte (Rattus exulans) er en innført art som truer fuglelivet på øya. Det er gjort forsøk på å utrydde rottene.

Historie

USA gjorde krav på øya i henhold til Guano Islands Act. Fra 1860 til 1877 drev Phoenix Guano Company virksomhet på øya. Firmaet John T. Arundel & Company overtok guanodriften i noen år og fra 1916 plantet Samoan Shipping and Trading Company kokospalmer.
I 1937 gjorde Storbritannia både Enderbury og Kanton til en del av kolonien Gilbert- og Elliceøyene. USA mente øyene kunne bli viktige for flytrafikk over Stillehavet og ville ikke akseptere det britiske kravet. Etter forhandlinger kom de to statene i 1939 til enighet om å forvalte de to øyene sammen som kondominat.
I 1938 ble det reist et fyrtårn på 9 meter på øya.
Da Gilbertøyene ble selvstendig som Kiribati i 1979, fulgte Enderbury med. USAs krav på øya ble oppgitt ved Tarawa-traktaten undertegnet samme år.
Ansgar (navn)

Etymologi

Ansgar er et gammelhøytysk navn dannet av navneleddene ans, «gud», og gêr, «spyd». Den norrøne formen av navnet var ÁsgæiRR.
Anssi er en finsk kjæleform av navn som begynner på Ans- eller An-.
Lenaelva

Fiske i Lenaelva

I Lenaelva er fiske etter ørret og harr utbredt. Harren klarer ikke å svømme opp fossen ved Landheim, slik at fra Landheim og oppover er elva en ren ørretelv. Isfiske etter harr forekommer om vinteren og våren, mens fiske etter ørret skjer først når vårflommen har lagt seg. På 1900-tallet var elva kjent for sitt rike ørretfiske, men på 90-tallet gjorde forurensning og overfiske at fiskebestanden ble sterkt redusert. I 2008 er fiskebestanden god og oppgangen av mjøsørret har kommet på et anstendig nivå.
Helmand (provins)

Geografi

Elven Helmand renner gjennom provinsen, som ligger sørvest i landet. Helmand ligger mellom provinsene Nimruz og Farah i vest, Ghowr i nord og Oruzgan og Kandahar i øst. I sør grenser provinsen til Pakistans provins Balutsjistan. Provinsen er delt inn i 13 distrikter.

Befolkning

Befolkningen er for det meste sunnimuslimske pashtoer og pashtunere, og Taliban står sterkt i provinsen.
Jurij Mesjkov

Biografi

Yuri Meshkov ble født 25. oktober 1945 i Synelnykove, Dnipropetrovsk Oblast, av den sovjetiske sosialistiske republikken Ukraina (nå Ukraina) av en mor med ukrainsk opprinnelse og en russisk far til Kossan kosakker. Han vokste opp i Simferopol, der han avsluttet videregående skole. Da han var rundt åtte år gammel, ble Krim-regionen offisielt overført fra det russiske RSFS til den ukrainske SSR. For sine militære oppgaver tjenestegjorde han i grensevakten. I 1967 (i noen kilder i 1977) ble han uteksaminert fra Det juridiske fakultet ved Moskva statsuniversitet. Fram til 1982 arbeidet han som detektiv og deretter som sjefinspektør i distriktsadvokatkontoret. Fra 1982 til 1985 tilbrakte han tid på den vitenskapelige forskningsyachten i Skif. Etter 1985 og fram til 1990 jobbet han privat som juridisk konsulent. På den tiden var han også en av lederne for "Memorial" -avdelingen i Crimean Illuminating Society "All-Union" og president i Krim-kickboksforbundet.
I 1990 ble Meshkov valgt til nestleder i det øverste rådet på Krim (republikkets parlament). Der ble han medgründer av partiet RDK (Republican Crimean Movement). I 1994 ledet han valgblokken "Russland" for det republikanske presidentvalget, hvor han lett beseiret Mykola Bahrov i andre runde. Mykola Bahrov var på den tiden leder av Det øverste rådet på Krim. I den andre runden av presidentvalget på Krim i 1994 vant Meshkov 72,9% og ble valgt til eneste president i republikken.
Dets viktigste politiske program var å legge til rette for mye tettere forbindelser med Den russiske føderasjonen inntil mulig gjenforening av Krim med Russland. Mechkov prøvde å innlede en politisk-militær union med Russland og ignorerte fullstendig stillingene til den ukrainske regjeringen. Han prøvde også å tvinge rotasjonen av den russiske valutaen, utstede russiske pass til befolkningen på Krim og overføre Krim til samme tidssone som Moskva. På grunn av den lokale opposisjonens uventede motstand, klarte Meshkov bare å plassere sin autonome republikk i Moskva-tidssonen. Han utnevnte også visestatsminister, den russiske økonomen Yevgeny Saburov, som praktisk talt har blitt regjeringssjef. Han sa da i konfrontasjoner med andre myndighetspersoner om legitimiteten til den som ble mottatt, at han ikke en gang hadde et ukrainsk pass. På grunn av dette ble Yevgeny Saburov tvunget til å trekke seg. Etter dette klarte han å lamme arbeidet til det øverste rådet på Krim.
I 1995 opphevet det ukrainske parlamentet Krim-grunnloven og avskaffet presidentembetet 17. mars 1995. Etter noen tidligere advarsler i september og november 1994 den 17. mars 1995, president i Ukraina Leonid Kuchma , undertegnet Ukrainas lov som opphever den endrede konstitusjonen på Krim og noen andre lover på Republikken Krim, fordi de strider mot Ukrainas grunnlov og satte Ukrainas suverenitet i fare.
Folkebevægelsen mod EU

Folkebevægelsen mod EU er en dansk organisasjon som arbeider for dansk utmeldelse av EU. Organisasjonen ble stiftet som Folkebevægelsen mod dansk medlemskab af EF i 1972. Den består dels av tilsluttede organisasjoner, dels av lokale komitéer med individuelle medlemmer.
Folkebevægelsen deltar i valgene til EU-parlamentet, og har vært representert der siden 1979. Fra 2014 har Rina Ronja Kari representert Folkebevegelsen der. Hun tok da over etter Søren Søndergaard. Ved valgene i Danmark er organisasjonen tildelt partibokstaven «N» på stemmeseddelen.
Gjenreisningsbyen Kristiansund

Gjenreisningsbyen er Kristiansund kommunes tusenårssted. Gjenreisningsbyen utgjør Kristiansund sentrum.
I 1992 feiret byen sitt 250-årsjubileum, men til tross for dette er det meste av bebyggelsen i sentrum fra 1940- og 1950-årene. Dette skyldes at i aprildagene 1940 ble Kristiansund sentrum bombet av tyske fly, som et resultat av dette ble tettbebyggelsen på to av de tre øyene totalt ødelagt. Gjenreisingen tok for alvor fatt da krigen var slutt. Planleggingen tok til allerede i 1940 i regi av Brente steders regulering (Steinkjer, Molde, Åndalsnes, Elverum). Bebyggelsen består av en meget sterk konsentrasjon av etterkrigshus «det ikke finnes maken til noe annet sted i Norge». Flere av disse «gjenreisningshusene» har kopier av gamle portaler som preger inngangspartiet.
Utviklingen av Gjenreisningsbyen er et samarbeid mellom kommunen, huseierne og reiselivet hvor bevisstgjøring av det spesielle, vedlikehold, holdningsskapende arbeid og overlevering til kommende generasjoner står i fokus.
Arkitekt Sverre Pedersen, som ledet arbeidet i Brente steders regulering regnet reguleringsplanen for Kirkelandet i Kristiansund som ett av sine hovedverk.
En annen arkitekt som satte sitt preg på gjenreisingsarkitekturen i Kristiansund var Maja Melandsø som hadde arkitektpraksis i byen 10 år.
Kristiansund hovedgate Kaibakken, er sentral i gjenreisningsbyen.
Thriller (album)

Innspillingen

Av de totalt ni sangene som kom med på albumet, hadde Jackson minst deltatt i ni av dem ved siden av å legge på vokal. Innspilt mellom april og november 1982, ble Thriller co-produsert av Quincy Jones og Jackson, og albumet viste en større delaktighet fra Jacksons side enn det foregående albumet, Off the Wall fra 1979. 
Tidlige versjoner av Thrillers sanger var skarpere i kantene enn de mer glatte slutt-mixene som Thriller til slutt ble, basert på idéer som ble kultivert av Jackson. Etter at albumet ble mixet av Jackson, Jones, og Jacksons tekniker Bruce Swedien, lanserte Jacksons plateselskap, Epic Records, Thriller 30. november 1982. 
Albumets første singel, «The Girl is Mine», en popaktig duett sammen med tidligere The Beatles-medlem Paul McCartney, ble en kommersiell suksess, selv om sangen ble slaktet av kritikere. Albumets andre singel, «Billie Jean», var en mer definitiv hit. Til tross for kontroversen rundt sangens tekst, som omhandlet illegitimitet, førte «Billie Jean» Jacksons karriere og Thriller til toppen av hitlistene, og fra der og da vokste Jacksons suksess. Jacksons gjenoppståelse som en crossover-artist var komplett med hans tredje singel, den meget rockinspirerte nummer 1-hiten, «Beat It».
På sitt mest populære solgte Thriller én million album i uken. Thriller er av mange ansett som det første albumet til MTV-generasjonen. Takket være jubileumsutgaven, klarte albumet endelig å bli nr. 1 på salgslistene i Norge. Da det ble utgitt første gang i 1982, klarte det ikke bedre enn 6.-plass.

Thriller 25

I 2008 ble Thriller lansert på nytt under navnet Thriller 25 som markering av albumets 25-årsjubileum. Albumet inneholdt nye mikser av sanger fra det opprinnelige albumet hvor noen av dagens største popartister bidro. En ny låt var også lagt til, «For All Time». Denne ble opprinnelig skrevet for Thriller, men kom ikke med på albumet. Thriller 25 innholdt også en DVD med musikkvideoer og et større omslagshefte med flere bilder, historie og en hilsen fra Jackson til fansen.
Sniffing

Sniffing er å ruse seg på tekniske stoffer, slik som lightergass, bensin, maling, lim og løsemidler (lynol, white spirit, benzen, toluen, xylen), ved at gassen fra produktene inhaleres gjennom nesen. To sniff betyr «å snuse» eller «å puste inn» på engelsk.
Å sniffe løsemidler har mange av de samme effektene som å bruke alkohol, men rusen er kortvarig og varer bare noen minutter. Denne metoden å ruse seg på er livsfarlig, fordi det kan føre til varige hjerneskader etter bare én gangs bruk, som kan resultere i dødsfall. Det er gjort mange tiltak mot å ruse seg på slike produkter, slik som 18-årsgrense på kjøp av aerosoler og løsemidler. En danske som hadde en ulykke med sniffing av lightergass, foreslo at det skulle tilsettes en lukt av råtne egg for å gjøre det ubehagelig å sniffe lightergass. SC Johnson ville fjerne drivgassen i toalettsprayene sine ettersom at ungdommer sniffet drivgassen. Gassen som brukes i spraybokser, er vanligvis propan og butan. Butangass er giftig.
Tidligere kunne pasienter sniffe kloroform, lystgass og eter som bedøvelse og narkose.
De svarte flaggs hær

De svarte flaggs hær var en væpnet gruppe som opererte i det nordlige Vietnam mot slutten av 1800-tallet. Den deltok opprinnelig i Taipingopprøret i Kina, men trakk sørover til det nordlige Vietnam jaget av kinesiske styrker samtidig som de levde blant de vietnamesiske bøndene. Den hardt trengte vietnamesiske keiser Tự Đức engasjerte gruppen for å ha en hærstyrke mot de franske troppene som stadig mer truet den vietnamesiske selvstendighet.
De svarte flaggs hær hadde endel seirer mot franskmennene og kjempet til og med sammen med den kinesiske hær ved Son Tay. Men til slutt ble de beseiret, og da ble hæren oppløst.
Storparten av soldatene gikk da over til å dagge røverbander, og de fortsatte å plage formskmennene i mange år. En av bandene plyndret Luang Prabang i 1887.
Historikk over verdensmesterskapsrekorder i stavsprang

Dette er en liste over utviklingen av mesterskapsrekorder for Stavsprang ved verdensmesterskapene i friidrett utendørs.
Sint-Truiden

Sint-Truidens beginerhus

Beginerhusene i Sint-Truiden (ned.: Het begijnhof van Sint-Agnes) ble grunnlagt utenfor Sint-Truidens bymurer i 1258. Byen tilhørte på den tiden Fyrstbispedømmet Liége. Sint-Agneskomplekset ble bygget på grunn som ble gitt til de ‘mulieres religiosae’, som bodde spredt over hele byen, av abbeden for benediktinerabbediet Sint-Trudo, Willem van Rijkel. Området befant seg i grenden Schurhoven ved Cicindriabekken, nordøst for selve byen. I 1798, under den franske revolusjon, ble beginerhuskomplekset ekspropriert og solgt av de franske myndighetene. De fleste bolighusene ble oppført i løpet av det 17. eller tidlig i det 18. århundre. Sentralt i komplekset ligger den senromanske/tidliggotiske kirken som er kjent for sine veggmalerier fra middelalderen og orgelet, som ble bestilt fra Christian Ancion i 1644. Spesielt for disse beginerhusene er den bevarte bondegården med sidebygninger som befinner seg ved hospitalet. Komplekset ble tidligere beskyttet av en murstensmur, men av denne er det kun et lite stykke igjen bak boligene som ligger nordvest for beginerhusenes torg. Dette gir det en mer åpen karakter enn de fleste andre. 30. desember 1933 ble Sint-Agneskirken fredet.
Mikkel Gaup

Film

Gaup fikk sitt gjennombrudd i den Oscar-nominerte spillefilmen Veiviseren i 1987. Han har bakgrunn fra teater, tv og film, der han blant annet har vært med i filmen Breaking the Waves av Lars von Trier. Både Veiviseren og Breaking the Waves ble nominert til Oscar og til filmfestivalen i Cannes. I februar 2008 spilte han hovedrollen som Aslak Jacobsen Hætta i Nils Gaups film Kautokeino-opprøret.

TV

Gaup spilte Tvilling i NRK-serien Jul i Blåfjell, og har også vært med i TV-serien Den lille traktoren (Gråtass), samt vært programleder i Påskemorgen. Etter Veiviseren spilte han i miniserien Solens sønn og månens datter der han hadde rollen som samegutten Niilas, som innledet et «forbudt» forhold til jenta Birte, spilt av Liv Heløe. Serien gikk på NRK i 1993. Han var også å se på Barne-TV i serien Amuletten. 
Høsten 2008 deltok han i Skal vi danse, hvor han røk ut i semifinalen. I 2009 deltok han i Zebra Grand Prix på TV 2 Zebra, hvor han kom på annenplass på lag sammen med Hanne Sørvaag.

Teater

Mikkel har tidligere jobbet på Den Nationale Scene, Riksteatret, ABC-teateret og Beaivvaš Sámi Teáhter. Han var også med i Vardøger som Nordland Teater var med på å produsere på Festspillene i Nord-Norge i 2001. Mikkel spilte Jåvva i Vaajesh Gaaltije/Eventyrkilden som Åarjelhsaemien Teatere/Sydsamisk Teater og Nordland Teater som hadde première og turné i Nordland våren 2005. Han har spilt tittelrollen i Faust på Beaivvás Sámi Teáhter.
I 2009 spilte Mikkel ved Hålogaland Teater, hvor han medvirket i 20 Teddy uten filter og Bør Børson Jr.. I 2017 spilte han nattmannen i Fyllingsdalen Teaters oppsetting Hekseringen på Bergenhus festning i Bergen.

Annet

Mikkel er faren til modell og tidligere Frøken Norge deltager Maiken Madeleine Gaup.
Paul Campbell

Battlestar Galactica

I 2003 ble tv-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. Campbell spilte rollen som «Billy Keikeya», assistenten til «President Laura Roslin» (Mary McDonnell). Miniserien ble etterhvert en pilot for den nye science fiction-serien Battlestar Galactica. Battlestar Galactica ble filmet for det meste i Vancouver, Canada, og varte i fire sesonger. Campbell sluttet nesten etter sesong en, siden han ikke hadde en kontrakt. Etter at han ikke fikk en ny jobb, returnerte han tilbake til serien, der produsentene ville at han skulle signere en 5-årskontrakt. Han besvarte ikke dette, og siden produsentene syntes han ikke forpliktet seg nok til serien, bestemte de seg for å «drepe» karakteren (i følge Campbell selv).